தூசி – கிழிந்து நைந்து போன துண்டும் துணியும். துப்பட்டை(துய்ப்பட்டை) – அழுக்கேறிக் கழிந்து போன பஞ்சு. தூசு என்பது துணி என்னும் பொருளது. தூசு நல்குதல் பண்டு தொட்டே வரும் வழக்கம். தூசி, தும்பு காண்க. துய் என்பது பஞ்சு. துய்ப்பட்டை என்பது பஞ்சுக்கற்றை அல்லது பஞ்சுத் தொகுதி என்பதாம். இப்பொழுது தூசி துப்பட்டை என்பது முதற்பொருளில் இருந்து பெரிதும் விலகிக் குப்பை கூளப் பொருளில் வழங்குகின்றதாம். துண்டு – ஒன்றைத் துண்டித்தது துண்டு. துணுக்கு – ஒன்றைத் துண்டித்ததைப் பலவாகத் துண்டித்தது.